Σημαντική ανακοίνωση νομικού περιεχομένου

|

52007PC0483

Πρόταση Αποφασησ του Συμβουλίου για την τροποποίηση της απόφασης 2003/17/ΕΚ για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες χώρες  /* COM/2007/0483 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 28.8.2007COM(2007) 483 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την τροποποίηση της απόφασης 2003/17/ΕΚ για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες χώρες(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗOι οδηγίες 66/401/ΕΟΚ, 66/402/ΕΟΚ, 2002/54/ΕΚ και 2002/57/ΕΚ του Συμβουλίου σχετικά με την εμπορία σπόρων προς σπορά (κτηνοτροφικών φυτών, δημητριακών, τεύτλων, ελαιούχων και κλωστικών φυτών) προβλέπουν ότι το Συμβούλιο αποφασίζει εάν οι καλλιεργητικοί έλεγχοι των σποροπαραγωγικών καλλιεργειών που διενεργούνται σε τρίτες χώρες πληρούν τους όρους της κοινοτικής νομοθεσίας και εάν οι σπόροι προς σπορά που παράγονται στις εν λόγω χώρες ισοδυναμούν με αυτούς που παράγονται στην Κοινότητα.Με την απόφαση 2003/17/ΕΚ του Συμβουλίου, όπως αυτή τροποποιήθηκε, καθορίστηκε η ισοδυναμία για δεκατρείς χώρες. Η ισχύς της απόφασης 2003/17/ΕΚ λήγει στις 31 Δεκεμβρίου 2007.Με βάση τις πληροφορίες που συγκεντρώθηκαν από τις υπηρεσίες της Επιτροπής στο πλαίσιο της μόνιμης επιτροπής σπόρων προς σπορά και αποκτήθηκαν από κοινοτικές συγκριτικές δοκιμές και δοκιμασίες, οι εν λόγω χώρες εξακολουθούν να παρέχουν τις ίδιες εγγυήσεις.Με την παρούσα πρόταση ανανεώνεται η ισοδυναμία έως την 31η Δεκεμβρίου 2012 για όλες τις τρίτες χώρες που αναφέρονται στην απόφαση 2003/17/ΕΚ.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την τροποποίηση της απόφασης 2003/17/ΕΚ για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες χώρες(Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών[1], και ιδίως το άρθρο 16 παράγραφος 1,την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά[2], και ιδίως το άρθρο 16 παράγραφος 1,την οδηγία 2002/54/EΚ του Συμβουλίου, της 13ης Ιουνίου 2002, περί εμπορίας σπόρων τεύτλων προς σπορά[3], και ιδίως το άρθρο 23 παράγραφος 1,την οδηγία 2002/57/EΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών[4], και ιδίως το άρθρο 20 παράγραφος 1,την πρόταση της Επιτροπής,Εκτιμώντας τα ακόλουθα:(1) Η απόφαση 2003/17/ΕΚ του Συμβουλίου, της 16ης Δεκεμβρίου 2002, για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες χώρες[5] προβλέπει ότι για μια συγκεκριμένη περίοδο οι καλλιεργητικοί έλεγχοι που διενεργούνται σε ορισμένες τρίτες χώρες για τις σποροπαραγωγικές καλλιέργειες ορισμένων ειδών θεωρούνται ισοδύναμοι με τους καλλιεργητικούς ελέγχους που διενεργούνται βάσει της κοινοτικής νομοθεσίας και προβλέπει επίσης ότι οι σπόροι ορισμένων ειδών που παράγονται στις εν λόγω χώρες θεωρούνται ισοδύναμοι με τους σπόρους που παράγονται σύμφωνα με την κοινοτική νομοθεσία.(2) Φαίνεται ότι οι εν λόγω καλλιεργητικοί έλεγχοι συνεχίζουν να παρέχουν τις ίδιες εγγυήσεις με εκείνες που εξασφαλίζουν οι καλλιεργητικοί έλεγχοι στα κράτη μέλη. Επομένως, οι έλεγχοι αυτοί πρέπει να εξακολουθήσουν να θεωρούνται ισοδύναμοι.(3) Επειδή η ισχύς της απόφασης 2003/17/ΕΚ λήγει στις 31 Δεκεμβρίου 2007, πρέπει να παραταθεί η περίοδος για την οποία αναγνωρίζεται η ισοδυναμία δυνάμει της απόφασης. Η ισοδυναμία ενδείκνυται να ισχύει για πέντε έτη.(4) Η απόφαση 2003/17/ΕΚ θα πρέπει, ως εκ τούτου, να τροποποιηθεί αναλόγως.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 6 της απόφασης 2003/17/EΚ η ημερομηνία «31 Δεκεμβρίου 2007» αντικαθίσταται από την ημερομηνία «31 Δεκεμβρίου 2012».Άρθρο 2Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ Πρόεδρος [1] ΕΕ 125 της 11.7.1966, σ. 2298/66. Οδηγία όπως τροποποιήθηκε τελευταία με την οδηγία 2004/117/ΕΚ (ΕΕ L 14 της 18.1.2005, σ. 18).[2] ΕΕ 125 της 11.7.1966, σ. 2309/66. Οδηγία όπως τροποποιήθηκε τελευταία με την οδηγία 2006/55/ΕΚ της Επιτροπής (ΕΕ L 159 της 13.6.2006, σ. 13).[3] ΕΕ L 193 της 20.7.2002, σ. 12. Οδηγία όπως τροποποιήθηκε τελευταία με την οδηγία 2004/117/ΕΚ.[4] ΕΕ L 193 της 20.7.2002, σ. 74. Οδηγία όπως τροποποιήθηκε τελευταία με την οδηγία 2004/117/ΕΚ.[5] ΕΕ L 8 της 14.1.2003, σ. 10. Απόφαση όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).


Πρόταση απόφασης του Συμβουλίου που επιτρέπει την παράταση ή τη σιωπηρή ανανέωση ορισμένων εμπορικών συμφωνιών που έχουν συναφθεί από κράτη μέλη με τρίτες χώρες


                           ΕΥΡΩΠΑΪΚΗ
                           ΕΠΙΤΡΟΠΗ
                                                    Βρυξέλλες, 29.5.2015
                                                    COM(2015) 234 final
                                                    ANNEX 1
                                      ΠΑΡΑΡΤΗΜΑ
                                           στην
                                       Πρόταση για
                            ΑΠΟΦΑΣΗ ΤΟΥ ΣΥΜΒΟΥΛΙΟΥ
   σχετικά με τη θέση που πρέπει να εγκριθεί, εξ ονόματος της Ευρωπαϊκής Ένωσης, στην
     παγκόσμια διάσκεψη ραδιοεπικοινωνιών του 2015 (ΠΔΡ-15/WRC-15) της Διεθνούς
                           Ένωσης Τηλεπικοινωνιών (ΔΕΤ/ITU)
EL                                                                                EL
 ---pagebreak---                                         ΠΑΡΑΡΤΗΜΑ
                                             στην
                                          Πρόταση για
                              ΑΠΟΦΑΣΗ ΤΟΥ ΣΥΜΒΟΥΛΙΟΥ
    σχετικά με τη θέση που πρέπει να εγκριθεί, εξ ονόματος της Ευρωπαϊκής Ένωσης, στην
      παγκόσμια διάσκεψη ραδιοεπικοινωνιών του 2015 (ΠΔΡ-15/WRC-15) της Διεθνούς
                             Ένωσης Τηλεπικοινωνιών (ΔΕΤ/ITU)
   Κατά τη διαπραγμάτευση και έγκριση των αναθεωρήσεων των κανονισμών
   ραδιοεπικοινωνιών στην ΠΔΡ-15(WRC-15), πρέπει να εγκριθούν οι ακόλουθες θέσεις εξ
   ονόματος της Ένωσης.
   1.      Σημείο 1.1 της ημερήσιας διάταξης:
          να προσδιοριστεί η ζώνη των 1452-1492 MHz και οι παρακείμενες ζώνες των 1427-
           1452 MHz και των 1492-1518 MHz για διεθνείς κινητές τηλεπικοινωνίες (ΔΚΤ) και
           παράλληλα να προστατευθούν οι παθητικές υπηρεσίες κάτω των 1427 MHz·
          να κατανεμηθεί σε συμπρωτεύουσα βάση η ζώνη των 3400-3800 MHz σε κινητές
           υπηρεσίες και να προσδιοριστεί για διεθνείς κινητές τηλεπικοινωνίες·
          να απορριφθεί η κατανομή σε συμπρωτεύουσα βάση της ζώνης των 470-694 MHz
           στις κινητές υπηρεσίες στην Ευρώπη·
          να μην προστεθεί η κατανομή σε συμπρωτεύουσα βάση στις κινητές υπηρεσίες των
           ζωνών 5350-5 470 MHz και 5725-5 850 MHz, ούτε να προσδιοριστούν για διεθνείς
           κινητές τηλεπικοινωνίες οι εν λόγω ζώνες, καθώς και η ζώνη των 5850-5 925 MHz,
           ενώ παράλληλα να μελετηθούν περαιτέρω οι εν λόγω τρεις ζώνες με σκοπό
           ενδεχόμενη χρήση τους για τοπικά δίκτυα ραδιοεπικοινωνιών και να διασφαλιστεί
           ότι σε κάθε περίπτωση προστατεύεται η πρωτεύουσα χρήση.
   2.      Σημείο 1.2 της ημερήσιας διάταξης:
          να καθοριστούν επίπεδα προστασίας για την παροχή ραδιοτηλεοπτικών υπηρεσιών
           σε συχνότητες κάτω των 694 MHz, ανάλογα με τα αποτελέσματα των μελετών που
           διενεργήθηκαν από την Ευρωπαϊκή διάσκεψη των διοικήσεων ταχυδρομείων και
           τηλεπικοινωνιών (CEPT) και να τεθεί το κατώτερο άκρο ζώνης στα 694 MHz·
          να μην προστεθούν επιπλέον περιορισμοί για την προστασία των ραδιοτηλεοπτικών
           μεταδόσεων στη ζώνη των 694-790 MHz, μολονότι μπορούν να ληφθούν μέτρα για
           να εξασφαλιστεί η ισορροπημένη συνύπαρξη των ασύρματων ευρυζωνικών και των
           υφιστάμενων συστημάτων αεροναυτικής ραδιοπλοήγησης στα ανατολικά σύνορα
           της ΕΕ στη ζώνη των 694-790 MHz.
   3.      Σύμφωνα με το σημείο 1.18 της ημερήσιας διάταξης, να κατανεμηθεί η ζώνη των
           77,5-78 GHz στην υπηρεσία ραδιοεντοπισμού και να διασφαλιστεί η χρήση της εν
           λόγω ζώνης για τα ραντάρ αυτοκινήτων χωρίς την επιβολή υπερβολικών
           περιορισμών, αλλά να αναγνωριστεί ότι οι σταθμοί ραδιοαστρονομίας πρέπει να
           συνεχίσουν να προστατεύονται·
EL                                              2                                         EL
 ---pagebreak---    4. στο σημείο 10 της ημερήσιας διάταξης, πρέπει να υποστηριχθεί το θέμα της
      ημερήσιας διάταξης της ΠΔΡ-19 το οποίο αφορά την εξέταση των αναγκών
      ραδιοφάσματος για τα συστήματα κινητής τηλεφωνίας πέμπτης γενιάς (5G), με
      επίκεντρο τη συχνότητα άνω των 6 GHz για νέες κατανομές και μια κοινή
      προσέγγιση για τη δρομολόγηση σχετικών μελετών συμβατότητας πριν από την
      ΠΔΡ-19.
   5. Κατά τη διαπραγμάτευση κάθε σχετικής τροποποίησης των κανονισμών
      ραδιοεπικοινωνιών της ΔΕΤ στην ΠΔΡ-15, πρέπει να εξασφαλιστεί η συμμόρφωση
      με το ενωσιακό δίκαιο, και ιδίως ότι τηρούνται οι αρχές που διατυπώνονται στο
      άρθρο 9 της οδηγίας 2002/21/ΕΚ σχετικά με κοινό κανονιστικό πλαίσιο για τα
      δίκτυα και τις υπηρεσίες ηλεκτρονικών επικοινωνιών και στην απόφαση
      243/2012/ΕΕ σχετικά με την καθιέρωση πολυετούς προγράμματος πολιτικής για το
      ραδιοφάσμα, και δεν θίγονται ουδόλως μελλοντικές προβλεπόμενες εξελίξεις.
EL                                       3                                          EL
 ---documentbreak---                            ΕΥΡΩΠΑΪΚΗ
                           ΕΠΙΤΡΟΠΗ
                                                    Βρυξέλλες, 29.5.2015
                                                    COM(2015) 234 final
                                                    2015/0119 (NLE)
                                         Πρόταση
                            ΑΠΟΦΑΣΗ ΤΟΥ ΣΥΜΒΟΥΛΙΟΥ
   σχετικά με τη θέση που πρέπει να εγκριθεί, εξ ονόματος της Ευρωπαϊκής Ένωσης, στην
     παγκόσμια διάσκεψη ραδιοεπικοινωνιών του 2015 (ΠΔΡ-15/WRC-15) της Διεθνούς
                           Ένωσης Τηλεπικοινωνιών (ΔΕΤ/ITU)
                     (Κείμενο που παρουσιάζει ενδιαφέρον για τον ΕΟΧ)
EL                                                                                EL
 ---pagebreak---                                        ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΠΡΟΤΑΣΗΣ
   Στην παγκόσμια διάσκεψη ραδιοεπικοινωνιών (ΠΔΡ/WRC) δίδεται η ευκαιρία για
   αναθεώρηση των κανονισμών ραδιοεπικοινωνιών (ΚΡ), με τους οποίους κωδικοποιούνται οι
   διασυνοριακές πτυχές της χρήσης του ραδιοφάσματος, ιδίως με τον καθορισμό των
   ραδιοφωνικών υπηρεσιών που κατανέμονται σε συγκεκριμένες ζώνες του ραδιοφάσματος.
   Κάθε ΠΔΡ εξετάζει μια περιορισμένη μόνο δέσμη των κανονισμών ραδιοεπικοινωνιών,
   καθορίζοντας τις ζώνες του ραδιοφάσματος που θα συζητηθούν και το πεδίο εφαρμογής των
   πιθανών συμπερασμάτων, με βάση την ημερήσια διάταξη που συμφωνήθηκε κατά την
   προηγούμενη ΠΔΡ. Η επόμενη διάσκεψη θα πραγματοποιηθεί στην Γενεύη από τις 2 έως τις
   27 Νοεμβρίου 2015. Έπειτα από αρκετά χρόνια προκαταρκτικών εργασιών, θα καταλήξει
   στην έγκριση τροποποιήσεων επί των κανονισμών ραδιοεπικοινωνιών της Διεθνούς Ένωσης
   Τηλεπικοινωνιών (ΔΕΤ/ITU).
   Όλα τα κράτη μέλη της ΕΕ είναι μέλη της ΔΕΤ και διαδραματίζουν ενεργό ρόλο στην
   προσαρμογή των κανονισμών ραδιοεπικοινωνιών. Η Ευρωπαϊκή Ένωση είναι «τομεακό
   μέλος», με καθεστώς παρεμφερές με αυτό των κλαδικών οργανισμών. Μια κοινή προσέγγιση
   για τον σχεδιασμό του φάσματος σε επίπεδο εθνικής επικράτειας σημαίνει ότι, στην πράξη, οι
   ΚΡ μπορεί να έχουν σημαντική επίπτωση στη χρήση του ραδιοφάσματος, ακόμη και όσον
   αφορά ζητήματα καθαρά εθνικής αρμοδιότητας.
   Η στρατηγική και συνεκτική πολιτική ραδιοφάσματος της ΕΕ αποτελεί στοιχείο καίριας
   σημασίας για μια σύγχρονη κοινωνία των πληροφοριών και διευκολύνει ένα ευρύ φάσμα
   πολιτικών στόχων· το Ευρωπαϊκό Κοινοβούλιο και το Συμβούλιο έχουν αναγνωρίσει τη
   σημασία του ραδιοφάσματος, ιδίως στην οδηγία 2002/21/ΕΚ, της 7ης Μαρτίου 2002, σχετικά
   με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών
   1
      (εφεξής οδηγία πλαίσιο) και στην απόφαση 243/2012/ΕΕ σχετικά με την καθιέρωση
   πολυετούς προγράμματος πολιτικής για το ραδιοφάσμα2 εντός της Ευρωπαϊκής Ένωσης. Στην
   οδηγία-πλαίσιο3 γίνεται ειδική αναφορά στους κανονισμούς ραδιοεπικοινωνιών, τους οποίους
   τα κράτη μέλη καλούνται να εφαρμόζουν. Επιπλέον, η απόφαση 676/2002/ΕΚ για το
   ραδιοφάσμα προβλέπει ότι οι δραστηριότητες που αναλαμβάνονται δυνάμει της εν λόγω
   απόφασης λαμβάνουν δεόντως υπόψη τις εργασίες στο πλαίσιο της ΔΕΤ.
   Ως εκ τούτου, είναι σημαντικό οι αποφάσεις που θα ληφθούν στην ΠΔΡ-15 να επιτρέψουν
   στην Ένωση να ασκήσει την εσωτερική της αρμοδιότητα για την υλοποίηση της εσωτερικής
   αγοράς και τη χάραξη κατάλληλων πολιτικών. Στο πλαίσιο αυτό, είναι αναγκαίο η Ένωση να
   διασφαλίσει ότι τα συμφέροντά της προωθούνται και προστατεύονται κατά τις
   διαπραγματεύσεις στην ΠΔΡ.
   2.       ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ
            ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
   Η Ευρωπαϊκή Διάσκεψη των Διοικήσεων Ταχυδρομείων και Τηλεπικοινωνιών (CEPT) έχει
   προετοιμάσει τα κυριότερα σημεία των διαπραγματεύσεων για την ΠΔΡ-15 από το 2012.
   Όλες τις συνεδριάσεις της CEPT ήταν ανοικτές στα ενδιαφερόμενα μέρη. Επιπλέον,
   διοργανώθηκαν από την Επιτροπή και την CEPT δύο κοινές συναντήσεις εργασίας (10
   1
           ΕΕ L 108 της 24.4.2002, όπως τροποποιήθηκε από την οδηγία 2009/140/EΚ, ΕΕ L 337 της 18/12/2009.
   2
           ΕΕ L 81 της 21.3.2012
   3
           Ό.π., άρθρο 9 παράγραφος 1.
EL                                                    2                                                    EL
 ---pagebreak---    Δεκεμβρίου 2013 και 14 Απριλίου 2015), κατά τη διάρκεια των οποίων παρουσιάστηκαν οι
   προκαταρκτικοί πολιτικοί στόχοι της ευρωπαϊκής πολιτικής, καθώς και η πορεία των
   εργασιών εντός της CEPT. Μετά από δημόσια διαβούλευση, στις 19 Φεβρουαρίου 2015
   υποβλήθηκε η γνώμη της ομάδας για την πολιτική ραδιοφάσματος σχετικά με τους στόχους
   της ευρωπαϊκής πολιτικής.
   3.       ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
   Η ΔΕΤ είναι ο οργανισμός των Ηνωμένων Εθνών που είναι αρμόδιος για την στήριξη της
   ανάπτυξης των τηλεπικοινωνιών σε παγκόσμιο επίπεδο. Όλα τα κράτη μέλη της ΕΕ είναι
   μέλη της ΔΕΤ. Η ΔΕΤ-Ρ (ITU-R), το σκέλος της ΔΕΤ που ασχολείται με τις
   ραδιοεπικοινωνίες και τις άλλες χρήσεις του ραδιοφάσματος έχει ως καθήκον να προβαίνει,
   αφενός, στην «κατανομή των ζωνών του φάσματος ραδιοσυχνοτήτων, τη χορήγηση
   ραδιοσυχνοτήτων» και, αφετέρου, «στην καταχώριση της εκχώρησης ραδιοσυχνοτήτων και, για
   τις διαστημικές υπηρεσίες, της σχετικής τροχιακής θέσης της τροχιάς γεωστατικού δορυφόρου ή
   οποιωνδήποτε άλλων συναφών χαρακτηριστικών των δορυφόρων σε τροχιά, για την αποφυγή
   επιζήμιων παρεμβολών μεταξύ ραδιοφωνικών σταθμών διαφορετικών χωρών 4”.
   Το μέσο διαχείρισης του πρώτου σκέλους αυτού του ρόλου είναι οι κανονισμοί
   ραδιοεπικοινωνιών, οι οποίοι θεωρούνται διεθνής συνθήκη και αναθεωρούνται σε κάθε
   παγκόσμια διάσκεψη ραδιοεπικοινωνιών. Οι κανονισμοί ραδιοεπικοινωνιών δεν επιβάλλουν
   ειδικές χρήσεις του ραδιοφάσματος εντός των συνόρων των επιμέρους μελών της ΔΕΤ.
   Ωστόσο, εφόσον ότι ρυθμίζουν τη χρήση του ραδιοφάσματος κατά τρόπον ώστε να
   αποφεύγονται οι διασυνοριακές παρεμβολές και καθορίζουν τα είδη των επικοινωνιών που
   έχουν προτεραιότητα, οι κανονισμοί ραδιοεπικοινωνιών έχουν μεγάλη επιρροή στη χρήση
   του ραδιοφάσματος σε κάθε κράτος της ΔΕΤ και, κατά συνέπεια, στην Ένωση στο σύνολό
   της. Η πλειονότητα των θεμάτων της ημερήσιας διάταξης της ΠΔΡ-15 συνεπάγεται αλλαγή
   της χρήσης συγκεκριμένης ζώνης ή ζωνών του ραδιοφάσματος· ενώ δίνεται έμφαση στο
   πεδίο εφαρμογής, θα απαιτηθεί η επίτευξη αποτελέσματος στις διαπραγματεύσεις, με
   αναγκαίους συμβιβασμούς.
   Οι αναθεωρήσεις των κανονισμών ραδιοεπικοινωνιών θα εφαρμοστούν προσωρινά για κάθε
   μέρος που έχει υπογράψει την αναθεώρηση5. Τα μέρη, σε κάθε περίπτωση, θεωρείται ότι
   έχουν δώσει τη συγκατάθεσή τους βάσει της οποίας δεσμεύονται από την αναθεώρηση
   τριάντα έξι μήνες μετά την ημερομηνία έναρξης ισχύος της αναθεώρησης.6. Επομένως, η
   αναθεώρηση των κανονισμών ραδιοεπικοινωνίας στην ΠΔΡ-15 θα έχει ως αποτέλεσμα μια
   πράξη που παράγει έννομα αποτελέσματα κατά την έννοια του άρθρου 218 παράγραφος 9 της
   ΣΛΕΕ. Ως εκ τούτου, ενδεχομένως πρέπει να καθοριστούν οι θέσεις που πρέπει να εγκριθούν
   για λογαριασμό της Ένωσης.
   Οι κανόνες της ΔΕΤ μπορεί να επηρεάσουν ή να μεταβάλουν το πεδίο εφαρμογής των κοινών
   κανόνων και πολιτικών της ΕΕ ποικιλοτρόπως. Σύμφωνα με το άρθρο 9 παράγραφος 1
   δεύτερο εδάφιο της οδηγίας-πλαίσιο, τα κράτη μέλη «τηρούν τις σχετικές διεθνείς συμφωνίες,
   συμπεριλαμβανομένων των κανονισμών ραδιοεπικοινωνιών της ΔΕΤ» κατά την εφαρμογή του
   άρθρου 9, το οποίο αφορά την διαχείριση των ραδιοσυχνοτήτων για υπηρεσίες ηλεκτρονικών
   επικοινωνιών. Ως εκ τούτου, η τροποποίηση των κανονισμών ραδιοεπικοινωνιών της ΔΕΤ
   μπορεί να επηρεάσει το άρθρο 9 ή να μεταβάλει το πεδίο εφαρμογής του.
   4
           Άρθρο 1 παράγραφος 2 στοιχείο ά) του καταστατικού της ΔΕΤ.
   5
           Άρθρο 54 παράγραφος 3 του καταστατικού της ΔΕΤ.
   6
           Άρθρο 54 παράγραφος 5 του καταστατικού της ΔΕΤ.
EL                                                    3                                        EL
 ---pagebreak---    Όσον αφορά ειδικότερα το ραδιοφάσμα, το άρθρο 10 της απόφασης 243/2012/ΕΕ ορίζει ότι
   στις διεθνείς διαπραγματεύσεις για ζητήματα ραδιοφάσματος «εάν το θέμα των διεθνών
   διαπραγματεύσεων εμπίπτει στην αρμοδιότητα της Ένωσης, η θέση της Ένωσης καθορίζεται
   σύμφωνα με το ενωσιακό δίκαιο».
   Επιπλέον, έχουν επίσης εκδοθεί από την Επιτροπή διάφορες αποφάσεις τεχνικής εναρμόνισης
   δυνάμει της απόφασης για το ραδιοφάσμα (676/2002/ΕΚ), ώστε να εξασφαλιστεί η
   διαθεσιμότητα και η αποδοτική χρήση του ραδιοφάσματος στην Ένωση. Οι εν λόγω
   αποφάσεις εκδόθηκαν σε συνεργασία με τα κράτη μέλη που συμμετέχουν στην επιτροπή
   ραδιοφάσματος και με βάση την τεχνική βοήθεια από πλευράς CEPT.
   Η εξέταση των θεμάτων της ημερήσιας διάταξης της ΠΔΡ-15 καταδεικνύει ότι τρία θέματα
   της ημερήσιας διάταξης μπορούν να επηρεάσουν άμεσα τους κοινούς κανόνες ή να
   μεταβάλουν το πεδίο εφαρμογής τους, καθώς καλύπτονται από το ενωσιακό δίκαιο ή
   υπόκεινται σε συγκεκριμένη κανονιστική διαδικασία που βρίσκεται σε εξέλιξη. Δύο από τα
   θέματα της ημερήσιας διάταξης αφορούν τις υπηρεσίες ηλεκτρονικών επικοινωνιών και
   συνδέονται άμεσα με τις προσπάθειες της ΕΕ για παροχή συνδετικότητας στους πολίτες της.
   Το τρίτο θέμα αφορά την ασφάλεια των αυτοκινήτων:
   - το σημείο 1.1 αφορά το φάσμα των διεθνών κινητών τηλεπικοινωνιών (ΔΚΤ/IMT), που
   αντιστοιχεί στις κινητές ευρυζωνικές υπηρεσίες βάσει των κανονιστικών διατάξεων της ΕΕ.
   Σημαντικές για το θέμα αυτό είναι η διάταξη του προγράμματος πολιτικής για το ραδιοφάσμα
   που αφορά τον καθορισμό τουλάχιστον 1200 MHz για τις ασύρματες ευρυζωνικές υπηρεσίες
   στην ΕΕ. Όσον αφορά τις σχετικές ζώνες, υπάρχει επίσης η απόφαση 2008/411/ΕΚ για την
   εναρμόνιση των 3400-3800 MHz για τις ασύρματες ευρυζωνικές υπηρεσίες, η απόφαση
   2015/750/ΕΕ για την εναρμόνιση των 1452-1492 MHz για την κατερχόμενη ευρυζωνική
   ζεύξη, η απόφαση 2008/671/ΕΚ για την εναρμόνιση της ζώνης των 5875-5905 MHz για
   ευφυή συστήματα μεταφορών και η τρέχουσα εντολή στην CEPT σχετικά με τη χρήση
   τοπικών δικτύων ραδιοεπικοινωνιών στις ζώνες των 5350-5470 MHz και 5725-5925 MHz,
   -σημείο 1.2, για τον καθορισμό των παραμέτρων για τη χρήση της ζώνης των 700 MHz στις
   διεθνείς κινητές τηλεπικοινωνίες. Στην ΠΔΤ-12 η ζώνη αυτή κατανεμήθηκε σε
   συμπρωτεύουσα βάση στις κινητές υπηρεσίες, επιπλέον της υφιστάμενης ραδιοτηλεοπτικής
   κατανομής, με ισχύ από την ΠΔΡ-15. Όσον αφορά την εν λόγω ζώνη, δόθηκε εντολή στην
   CEPT να αναπτύξει εναρμονισμένους τεχνικούς όρους για τη χρήση του ραδιοφάσματος στη
   ζώνη των 694-790 MHz για ασύρματη ευρυζωνική ζεύξη. Όπως επισημάνθηκε από την
   Επιτροπή, είναι αναγκαία η όσο το δυνατόν μεγαλύτερη ευελιξία στις αποφάσεις που
   ελήφθησαν από την ΔΕΤ προκειμένου να παρασχεθεί η δυνατότητα στο Συμβούλιο και το
   Κοινοβούλιο να αποφασίσουν για τη μελλοντική χρήση της ζώνης, και
   - σημείο 1.18 για τα ραντάρ αποφυγής σύγκρουσης αυτοκινήτων στη ζώνη των 77.5-78 GHz.
   Τα εν λόγω ραντάρ έχουν ήδη εναρμονιστεί στην ΕΕ δυνάμει της απόφασης 2004/545/ΕΚ, η
   οποία επιτρέπει τη χρήση ολόκληρης της ζώνης των 77-81 GHz από ραντάρ αυτοκινήτων
   μικρής εμβέλειας.
   Τα άλλα θέματα της ημερήσιας διάταξης της ΠΔΡ-15 υποβάλλονται για γνωμοδότηση στην
   ομάδα για την πολιτική ραδιοφάσματος, την οποία η Επιτροπή θα αποδεχθεί ως προς τις
   ουσιαστικές πτυχές της πολιτικής ραδιοφάσματος.
   Ορισμένα από τα εν λόγω θέματα της ημερήσιας διάταξης συνδέονται με πολιτικές της ΕΕ,
   όπως η πολιτική μεταφορών (σημεία 1.5, 1.7, 1.8, 1.15, 1.16 της ημερήσιας διάταξης και το
   νέο σημείο της ημερήσιας διάταξης για την εν πτήσει παρακολούθηση), η πολιτική
   διαστήματος (σημεία 1.5, 1.7, 1.8, 1.11, 1.12, 1.16 και 1.17 της ημερήσιας διάταξης), η
   αντιμετώπιση της κλιματικής αλλαγής και η παρακολούθηση της γης (σημεία 1.5, 1.12, 1.17
EL                                              4                                            EL
 ---pagebreak---    και σημείο 1.1 της ημερήσιας διάταξης), ή η βιομηχανική πολιτική και η οικονομική
   ανάπτυξη (σημεία 1.16 1.17 της ημερήσιας διάταξης). Όπως προκύπτει από την ανωτέρω
   επισκόπηση, ενδέχεται να υπάρχει εμπλοκή πολλών συμφερόντων της πολιτικής της Ένωσης.
   Οι διαπραγματεύσεις στην ΠΔΡ-15 μπορεί να παραγάγουν αποτελέσματα που θα μπορούσαν
   να επηρεάσουν άμεσα ή έμμεσα την εφαρμογή της ισχύουσας ενωσιακής νομοθεσίας ή την
   προβλεπόμενη εξέλιξή της. Ως εκ τούτου, η θέση της Ένωσης επί των εν λόγω θεμάτων της
   ημερήσιας διάταξης πρέπει να διαφυλαχθεί, διασφαλίζοντας ότι οι διαπραγματεύσεις τηρούν
   τις υφιστάμενες απαιτήσεις του ενωσιακού δικαίου και δεν θίγουν την προβλεπόμενη
   περαιτέρω εξέλιξή του.
   Σημείο 1.3 της ημερήσιας διάταξης. Στην ΠΔΡ-12 τέθηκε το εν λόγω σημείο της ημερήσιας
   διάταξης στο πλαίσιο μιας προσπάθειας εναρμόνισης του ραδιοφάσματος που
   χρησιμοποιείται από δημόσιες υπηρεσίες ώστε να προσφέρουν δημόσια προστασία και
   αρωγή σε περίπτωση καταστροφών (PPDR). Αυτό μπορεί να αποτελέσει μείζον εγχείρημα,
   δεδομένης της υφιστάμενης κατάστασης στην οποία βρίσκεται η χρήση του ραδιοφάσματος,
   η οποία χαρακτηρίζεται από μεγάλο κατακερματισμό, ακόμη και εντός Ευρώπης. Σε
   παγκόσμιο επίπεδο, η ρεαλιστικότερη προσέγγιση είναι μια μετριοπαθής προσέγγιση. Οι
   σχετικές πληροφορίες πρέπει να παρέχονται στην ΠΔΡ για τις περιοχές συχνοτήτων που
   αφορούν την περιφερειακή πολιτική προστασία και την αντιμετώπιση καταστροφών, χωρίς
   υποχρέωση για τη χρήση ειδικής τεχνολογίας ή/και συγκεκριμένης ζώνης συχνοτήτων.
   Σημείο 1.5 της ημερήσιας διάταξης. Το σημείο αυτό αφορά τον τρόπο με τον οποίο μπορούν
   να ενσωματώνονται τηλεκατευθυνόμενα αεροπορικά συστήματα (RPAS) σε μη δεσμευμένο
   εναέριο χώρο, ήτοι όπου εφαρμόζονται οι συνήθεις κανόνες ελέγχου εναέριας κυκλοφορίας.
   Αυτό είναι αναγκαίο για να μπορούν τα εν λόγω συστήματα να χρησιμοποιούνται αποδοτικά
   για μη στρατιωτικούς σκοπούς. Στις χρήσεις αυτές μπορούν να συγκαταλέγονται η έρευνα
   και διάσωση, οι περίπολοι συνόρων ανά τη Μεσόγειο, ο προσδιορισμός της έκτασης των
   δασικών πυρκαγιών όταν οι πτήσεις με επανδρωμένα αεροσκάφη είναι υπερβολικά
   ριψοκίνδυνες, η παροχή προμηθειών σε δύσβατα εδάφη και ο καθορισμός των επιπτώσεων
   της κλιματικής αλλαγής. Η χρήση των ζωνών που διατίθενται στις σταθερές δορυφορικές
   υπηρεσίες επικοινωνιών για τον έλεγχο των μη επανδρωμένων εναέριων συστημάτων πρέπει
   να υποστηρίζεται κατ’ αρχήν, ενώ παράλληλα θα διασφαλίζεται η συμβατότητα με άλλες
   υπηρεσίες με χορήγηση συχνοτήτων στις εν λόγω ζώνες, χωρίς να τίθεται σε κίνδυνο ο
   υφιστάμενος συντονισμός και η υφιστάμενη διαδικασία κοινοποίησης άλλων δορυφορικών
   δικτύων στη ζώνη και να πληρούνται οι απαιτήσεις του Διεθνούς Οργανισμού Πολιτικής
   Αεροπορίας (ΔΟΠΑ/ICAO) προκειμένου να διασφαλίζεται η ασφάλεια πτήσεων.
   Σημείο 1.7 της ημερήσιας διάταξης. (ECS - υπηρεσίες ηλεκτρονικών επικοινωνιών) Αρχικά η
   εν λόγω ζώνη προοριζόταν για ζώνη επέκτασης για μικροκυματικά συστήματα προσγείωσης
   αεροσκαφών. Ωστόσο, δεν υπάρχει ανάγκη χρήσης της εν λόγω ζώνης στον τομέα της
   αεροναυτιλίας και η πρόταση που διατυπώνεται είναι να απαλειφθούν οι προηγούμενες
   απαιτήσεις για σταδιακή κατάργηση της χρήσης κινητών δορυφορικών υπηρεσιών στη ζώνη.
   Πρέπει να υποστηριχθεί η άρση των κανονιστικών περιορισμών της σταθερής δορυφορικής
   υπηρεσίας (γη προς διάστημα) στη ζώνη των 5091-5150 MHz.
   Σημείο 1.8 της ημερήσιας διάταξης. Πρέπει να υποστηριχθεί μεγαλύτερη ευελιξία όσον
   αφορά τη λειτουργία σταθμών εδάφους επί σκαφών στη ζώνη των 5925-6425 MHz και στη
   ζώνη των 14-14.5 GHz, ενώ θα συνεχίζεται παράλληλα η προστασία άλλων υπηρεσιών στις
   ίδιες ζώνες. Η χαλάρωση των απαιτήσεων μπορεί να στηρίξει τον ευρωπαϊκό διαστημικό και
   ναυτιλιακό κλάδο.
   Σημείο 1.11 της ημερήσιας διάταξης. Η εν λόγω κατανομή προορίζεται για την ιχνηλάτηση,
   την τηλεμετρία και τον έλεγχο των δορυφόρων και παρουσιάζει σημαντικό ενδιαφέρον για τη
EL                                             5                                           EL
 ---pagebreak---    χάραξη της διαστημικής πολιτικής. Πρέπει να υποστηριχθεί η αιτούμενη χορήγηση για τη
   δορυφορική υπηρεσία γεωσκόπησης (γη προς διάστημα) εντός της ζώνης των 7-8 GHz,
   διασφαλίζοντας παράλληλα την επαρκή προστασία των υφιστάμενων υπηρεσιών
   ραδιοεπικοινωνίας στη ζώνη.
   Σημείο 1.12 της ημερήσιας διάταξης. Στο εν λόγω σημείο υποστηρίζεται η ανάπτυξη
   δορυφορικών συστημάτων γεωσκόπησης επόμενης γενιάς με σκοπό τη συμπλήρωση του
   προγράμματος Copernicus. Η πρωτογενής κατανομή των υπηρεσιών γεωσκόπησης στις ζώνες
   των 9200-9300 MHz και των 9900-10400 MHz πρέπει να υποστηριχθεί με την προϋπόθεση
   ότι η εν λόγω επέκταση θα χρησιμοποιείται μόνο για τα συστήματα που χρειάζονται εύρος
   ζώνης μεγαλύτερο των 600 MHz.
   Σημεία 1.15 και 1.16 της ημερήσιας διάταξης. Τα εν λόγω σημεία αφορούν τη μείωση της
   συμφόρησης των επικοινωνιών επί των πλοίων σε λιμένες και καθιερώνει ένα νέο σύστημα
   ασφάλειας. Το εν λόγω σύστημα αφορά τη ναυτιλιακή πολιτική και την πολιτική
   διαστήματος. Πρέπει να υποστηριχθούν οι τροποποιήσεις που είναι αναγκαίες για να
   καταστεί δυνατόν να γίνουν βελτιώσεις στους σταθμούς επικοινωνιών επί των πλοίων και να
   αναπτυχθεί το σύστημα ανταλλαγής δεδομένων πολύ υψηλής συχνότητας (VHF) που
   χρησιμοποιείται στον τομέα της ναυτιλίας.
   Σημείο 1.17 της ημερήσιας διάταξης. Πρέπει να υποστηριχθεί μια παγκοσμίως
   εναρμονισμένη λύση στη ζώνη των 4200-4400 MHz για ασύρματα αεροπορικά ηλεκτρονικά
   συστήματα ενδοεπικοινωνιών, με παράλληλη διασφάλιση της προστασίας των υφιστάμενων
   αεροναυτικών συστημάτων ραδιοπλοήγησης που λειτουργούν στη ζώνη συχνοτήτων. Η
   επιτυχής έκβαση θα δώσει τη δυνατότητα για σημαντική μείωση του βάρους αεροσκαφών,
   μείωση της κατανάλωσης καυσίμων και των λειτουργικών δαπανών και παράλληλη μείωση
   του οικολογικού αντίκτυπου του τομέα των αερομεταφορών.
   Για το νέο θέμα της ημερήσιας διάταξης που αφορά την εν πτήσει παρακολούθηση, οι
   απαιτήσεις ενός μελλοντικού συστήματος πρέπει να καθορίζονται δεόντως ώστε να
   εξασφαλίζεται ότι οποιαδήποτε ενδεχόμενη τελική απόφαση στην εν λόγω διάσκεψη έχει
   βασιστεί στις εν λόγω απαιτήσεις.
   Λαμβάνοντας υπόψη τα ανωτέρω, είναι αναγκαίο να καθοριστούν οι θέσεις που θα εγκριθούν
   εξ ονόματος της Ένωσης στην ΠΔΡ, η οποία καλείται να εγκρίνει αναθεωρήσεις των
   κανονισμών ραδιοεπικοινωνιών, σύμφωνα με το άρθρο 218 παράγραφος 9 της ΣΛΕΕ.
   4.       ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
   Δεν υπάρχουν συγκεκριμένες δημοσιονομικές επιπτώσεις για την Ευρωπαϊκή Ένωση, εκτός
   του κόστους των διαπραγματεύσεων.
EL                                            6                                            EL
 ---pagebreak---                                                       2015/0119 (NLE)
                                            Πρόταση
                               ΑΠΟΦΑΣΗ ΤΟΥ ΣΥΜΒΟΥΛΙΟΥ
    σχετικά με τη θέση που πρέπει να εγκριθεί, εξ ονόματος της Ευρωπαϊκής Ένωσης, στην
      παγκόσμια διάσκεψη ραδιοεπικοινωνιών του 2015 (ΠΔΡ-15/WRC-15) της Διεθνούς
                             Ένωσης Τηλεπικοινωνιών (ΔΕΤ/ITU)
                       (Κείμενο που παρουσιάζει ενδιαφέρον για τον ΕΟΧ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο
   114 σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   (1)    Σύμφωνα με το ψήφισμα 1343 που περιέχει το θεματολόγιο που εγκρίθηκε το 2012
          στην παγκόσμια διάσκεψη ραδιοεπικοινωνιών (ΠΔΡ-12/WRC-12) της ΔΕΤ, η
          παγκόσμια διάσκεψη ραδιοεπικοινωνιών του 2015 (ΠΔΡ-15/WRC-15) θα εκδώσει
          πράξεις υπό μορφή αναθεωρήσεων των κανονισμών ραδιοεπικοινωνιών που θα
          εφαρμόζονται προσωρινά από κάθε συμβαλλόμενο μέρος που έχει υπογράψει τις
          τελικές πράξεις της διάσκεψης. Τα συμβαλλόμενα θεωρείται, σε κάθε περίπτωση, ότι
          έχουν δώσει τη συγκατάθεσή τους να δεσμεύονται από τις τελικές πράξεις τριάντα έξι
          μήνες μετά την ημερομηνία έναρξης ισχύος της αναθεώρησης. Όλα τα κράτη μέλη της
          ΕΕ είναι συμβαλλόμενα μέρη των κανονισμών ραδιοεπικοινωνιών, και τουλάχιστον
          ορισμένες από τις αναθεωρήσεις ενδέχεται να επηρεάσουν τους κοινούς ενωσιακούς
          κανόνες ή να μεταβάλουν το πεδίο εφαρμογής τους. Επομένως, μολονότι η Ένωση δεν
          είναι πλήρες μέλος της ΔΕΤ, είναι αναγκαίο να λάβει απόφαση σχετικά με τις θέσεις
          που πρέπει να εγκριθούν εξ ονόματος της Ένωσης.
   (2)    Σύμφωνα με το άρθρο 9 παράγραφος 1 δεύτερο εδάφιο της οδηγίας 2002/21/ΕΚ
          σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών
          επικοινωνιών (οδηγία-πλαίσιο), κατά την εφαρμογή του άρθρου 9 τα κράτη μέλη
          τηρούν τις σχετικές διεθνείς συμφωνίες, συμπεριλαμβανομένων των κανονισμών
          ραδιοεπικοινωνιών της ΔΕΤ. Συνεπώς, οποιαδήποτε τροποποίηση των κανονισμών
          ραδιοεπικοινωνιών της ΔΕΤ θα πρέπει να εξεταστεί με βάση το κατά πόσον μπορεί να
          έχει επιπτώσεις ή να μεταβάλει το πεδίο εφαρμογής του άρθρου 9.
   (3)    Το άρθρο 9 της οδηγίας-πλαίσιο απαιτεί από τα κράτη μέλη να διασφαλίζουν την
          αποτελεσματική διαχείριση των ραδιοσυχνοτήτων για τις υπηρεσίες ηλεκτρονικών
          επικοινωνιών εντός της επικράτειάς τους σύμφωνα με το άρθρο 8 και το άρθρο 8α της
          οδηγίας. Το άρθρο 8 απαιτεί από τις εθνικές ρυθμιστικές αρχές να προάγουν τον
          ανταγωνισμό στην παροχή δικτύων ηλεκτρονικών επικοινωνιών, υπηρεσιών
          ηλεκτρονικών επικοινωνιών και συναφών διευκολύνσεων και υπηρεσιών, π.χ.
          ενθαρρύνοντας την αποτελεσματική χρήση και διασφαλίζοντας την αποτελεσματική
          διαχείριση των ραδιοσυχνοτήτων, και να συμβάλλουν στην ανάπτυξη της εσωτερικής
          αγοράς μέσω της άρσης των εναπομενόντων εμποδίων στην παροχή δικτύων
EL                                              7                                            EL
 ---pagebreak---        ηλεκτρονικών υπηρεσιών, συναφών διευκολύνσεων και υπηρεσιών και υπηρεσιών
       ηλεκτρονικών επικοινωνιών σε ευρωπαϊκό επίπεδο. Το άρθρο 8α απαιτεί από τα
       κράτη μέλη να λαμβάνουν υπόψη, μεταξύ άλλων, το οικονομικό δημόσιο συμφέρον,
       την ελευθερία έκφρασης, τις πολιτιστικές και τις τεχνικές πτυχές των πολιτικών της
       ΕΕ, καθώς και τα πάσης φύσεως συμφέροντα των κοινοτήτων χρηστών του
       ραδιοφάσματος, με στόχο τη βελτιστοποίηση της χρήσης του ραδιοφάσματος και την
       αποφυγή επιβλαβών παρεμβολών.
   (4) Κοινοί κανόνες καθορίζονται επίσης με τις αποφάσεις 2005/513/ΕΚ, 2008/411/ΕΚ και
       2004/545/ΕΚ της Επιτροπής· πρέπει επίσης να δοθεί προσοχή στο τρέχον κανονιστικό
       έργο που πραγματοποιείται από την Επιτροπή μαζί με τα κράτη μέλη στο πλαίσιο της
       επιτροπής ραδιοφάσματος και της ομάδας για την πολιτική ραδιοφάσματος, και με τη
       συνδρομή της Ευρωπαϊκής Διάσκεψης των Ταχυδρομικών και Τηλεπικοινωνιακών
       Οργανισμών (CEPT), δυνάμει της απόφασης 676/2002/ΕΚ του Ευρωπαϊκού
       Κοινοβουλίου και του Συμβουλίου (η απόφαση για το ραδιοφάσμα). Επομένως, τα
       κράτη μέλη θα πρέπει να εγκρίνουν εξ ονόματος της Ένωσης τις θέσεις που δεν
       θέτουν υπό αμφισβήτηση την ουσία των εν λόγω αποφάσεων και του τρέχοντος
       κανονιστικού έργου.
   (5) Η θέσπιση συγκεκριμένων κατευθύνσεων που είναι αναγκαίες για να μπορέσουν τα
       κράτη μέλη να λάβουν θέση στη διάσκεψη για τα θέματα της ημερήσιας διάταξης που
       αφορούν υφιστάμενες αποφάσεις εναρμόνισης στο πλαίσιο απόφασης για το
       ραδιοφάσμα ή το τρέχον κανονιστικό έργο που αποσκοπεί στην εν λόγω εναρμόνιση,
       δεν θίγει την εξωτερική αρμοδιότητα της Ένωσης σχετικά με οποιαδήποτε άλλα
       θέματα της ημερήσιας διάταξης που θα μπορούσαν να έχουν επιπτώσεις στους
       κοινούς κανόνες ή να μεταβάλουν το πεδίο εφαρμογής τους. Όσον αφορά το
       τελευταίο ζήτημα, η θέση της Ένωσης για τα εν λόγω θέματα της ημερήσιας διάταξης
       μπορεί να περιορίζεται στη διασφάλιση της τήρησης, κατά τις διαπραγματεύσεις, των
       υφιστάμενων απαιτήσεων του ενωσιακού δικαίου.
   (6) Σύμφωνα με το ψήφισμα 233 της ΠΔΡ-12 σχετικά με το σημείο 1.1 της ημερήσιας
       διάταξης της ΠΔΡ-15, η ΔΕΤ πρόκειται να προσδιορίσει τις υποψήφιες ζώνες διεθνών
       κινητών τηλεπικοινωνιών (ΔΚΤ/IMT), με την επιφύλαξη της υφιστάμενης κατανομής
       ή νέας κατανομής των εν λόγω ζωνών για κινητές υπηρεσίες, όπου περιλαμβάνονται,
       πιθανόν, οι ζώνες των 470-694 MHz, των 1427-1518 MHz, των 3400-3800 MHz, των
       5350-5470 MHz και των 5725-5925 MHz.
   (7) Όσον αφορά τις κινητές επικοινωνίες, η απόφαση 243/2012/ΕΕ του Ευρωπαϊκού
       Κοινοβουλίου και του Συμβουλίου, σχετικά με την καθιέρωση πολυετούς
       προγράμματος πολιτικής για το ραδιοφάσμα (ΠΠΡ/RSPP) απαιτεί την κατανομή
       τουλάχιστον 1200 MHz για ασύρματες ευρυζωνικές υπηρεσίες στην Ένωση έως το
       2015, συμπεριλαμβανομένων των ήδη εναρμονισμένων ζωνών. Ως εκ τούτου, όλες οι
       διαπραγματεύσεις σχετικά με τις υποψήφιες ζώνες διεθνών κινητών τηλεπικοινωνιών
       πρέπει να διεξάγονται κατά τρόπο ώστε να εξασφαλίζεται η διατήρηση της ενότητας
       της ΕΕ καθ’ όλη τη διάρκεια των διαπραγματεύσεων.
   (8) Στο πλαίσιο αυτό, η απόφαση 2008/411/ΕΚ7 της Επιτροπής εναρμονίζει τη ζώνη των
       3400-3800 MHz για ασύρματες ευρυζωνικές επικοινωνίες και η απόφαση
       2005/513/ΕΚ της Επιτροπής8 εναρμονίζει τις ζώνες των 5150-5350 MHz και των
       5470-5725 MHz για συστήματα ασύρματης πρόσβασης, συμπεριλαμβανομένων των
   7
       Τροποποιήθηκε από την απόφαση 2014/276/ΕΕ της Επιτροπής
   8
       Τροποποιήθηκε από την απόφαση 2007/90/ΕΚ της Επιτροπής
EL                                             8                                          EL
 ---pagebreak---         τοπικών δικτύων ραδιοεπικοινωνιών. Όσον αφορά τη ζώνη των 1452-1492 MHz,
        βρίσκεται υπό έγκριση ένα μέτρο τεχνικής εναρμόνισης δυνάμει του άρθρου 4
        παράγραφος 3 της απόφασης για το ραδιοφάσμα, κατόπιν θετικής γνώμης της
        επιτροπής ραδιοφάσματος, με σκοπό την εναρμόνιση της εν λόγω ζώνης για
        ασύρματες ευρυζωνικές επικοινωνίες στην Ένωση. Η εν λόγω ζώνη (1452-
        1492 MHz), καθώς και οι παρακείμενες ζώνες των 1427-1452 MHz και των 1492-
        1518 MHz, θα αποτελέσουν καίριας σημασίας ζήτημα στις διαπραγματεύσεις,
        επιβεβαιώνοντας την ανάγκη ολιστικής προσέγγισης όλων των ζωνών.
   (9)  Η απόφαση2008/671/ΕΚ της Επιτροπής εναρμονίζει τη χρήση του ραδιοφάσματος
        στη ζώνη συχνοτήτων των 5875-5905 MHz για εφαρμογές των ευφυών συστημάτων
        μεταφορών σχετικές με την ασφάλεια.
   (10) Με βάση τη θετική γνώμη της επιτροπής ραδιοφάσματος, στις 2 Σεπτεμβρίου 2013 η
        Επιτροπή απηύθυνε εντολή στην Ευρωπαϊκή Διάσκεψη των Ταχυδρομικών και
        Τηλεπικοινωνιακών Οργανισμών (CEPT) να μελετήσει και να εντοπίσει τη
        συμβατότητα με σκοπό την εναρμόνιση και τους κοινούς όρους χρήσης των
        συστημάτων ασύρματης πρόσβασης, συμπεριλαμβανομένων των τοπικών δικτύων
        ραδιοεπικοινωνιών στις ζώνες των 5350-5470 MHz και των 5725-5925 MHz στην
        Ένωση και, συγκεκριμένα, ζήτησε την προστασία των σχεδιαζόμενων εργασιών στο
        πλαίσιο του GMES (ενωσιακό πρόγραμμα γεωσκόπησης και παρακολούθησης της
        γης)/Copernicus για το εναέριο ραντάρ καιρού. Σύμφωνα με την CEPT, καθώς επί του
        παρόντος δεν υπάρχει τεχνική μετριασμού που να επιτρέπει την εισαγωγή τοπικών
        δικτύων ραδιοεπικοινωνιών στη ζώνη των 5350-5470 MHz σε συνδυασμό με το
        σύστημα Copernicus, οποιαδήποτε απόφαση σχετικά με τη χρήση των ζωνών των
        5350-5470 MHz και των 5725-5925 MHz για τοπικά δίκτυα ραδιοεπικοινωνιών θα
        πρέπει να καθυστερήσει έως την ΠΔΡ-19 /(WRC-19), δεδομένου ότι οι μελέτες δεν
        έχουν ακόμη ολοκληρωθεί.
   (11) Το ψήφισμα 232 που εγκρίθηκε στο πλαίσιο της ΠΔΡ-12 σε συνδυασμό με το σημείο
        1.2 της ημερήσιας διάταξης της ΠΔΡ-15 προβλέπει εντολή για τη διενέργεια μελετών
        σε επίπεδο ΔΕΤ όσον αφορά τη χορήγηση συχνοτήτων της ζώνης των 694-790 MHz
        στις υπηρεσίες κινητής τηλεφωνίας, με έναρξη ισχύος αμέσως μετά την ΠΔΡ-15.
        Δεδομένου ότι η εν λόγω ζώνη σήμερα χρησιμοποιείται για επίγειες εκπομπές σε όλα
        τα κράτη μέλη, η Επιτροπή, κατόπιν θετικής γνώμης της επιτροπής ραδιοφάσματος,
        απηύθυνε στις 19 Φεβρουαρίου 2013 εντολή προς την CEPT, δυνάμει του άρθρο 4
        παράγραφος 2 της απόφασης για το ραδιοφάσμα, για ανάπτυξη εναρμονισμένων
        τεχνικών όρων όσον αφορά τη χρήση της ζώνης των 694-790 MHz για ασύρματες
        ευρυζωνικές επικοινωνίες, πρόκειται να εγκριθεί με εκτελεστική απόφαση της
        Επιτροπής δυνάμει του άρθρου 4 παράγραφος 3 της απόφασης για το ραδιοφάσμα.
        Όπως επίσης τονίζεται στη γνωμοδότηση της ομάδας για την πολιτική ραδιοφάσματος
        της 19ης Φεβρουαρίου 2015, η εφαρμογή μιας τέτοιας τεχνικής λύσης εναρμόνισης θα
        μπορούσε να εξαρτηθεί από απόφαση που πρέπει να ληφθεί από το Συμβούλιο και το
        Κοινοβούλιο σχετικά με τη μελλοντική χρήση της εν λόγω ζώνης, η οποία δεν μπορεί
        να εκδοθεί παρά μετά την ΠΔΡ-15. Ως εκ τούτου, τα αποτελέσματα της ΠΔΡ-15
        πρέπει να παρέχουν όσο το δυνατόν μεγαλύτερη ευελιξία λήψης αποφάσεων στο
        Κοινοβούλιο και στο Συμβούλιο, δεδομένου ότι οι συνέπειες ενός τέτοιου μέτρου θα
        ήταν αποφασιστικής σημασίας για τις μελλοντικές ραδιοτηλεοπτικές υπηρεσίες και τις
        υπηρεσίες ασύρματων ευρυζωνικών ηλεκτρονικών επικοινωνιών στην Ένωση.
   (12) Επιπλέον, δεδομένης της σημασίας που έχει το κατώτερο μέρος της ζώνης των
        υπερυψηλών συχνοτήτων (UHF) για τις ραδιοτηλεοπτικές μεταδόσεις, είναι αναγκαίο
        να εξασφαλιστεί ότι η ΠΔΡ-15 επιτρέπει να δεσμευτεί επαρκές τμήμα του
EL                                           9                                             EL
 ---pagebreak---           ραδιοφάσματος στην Ένωση για επίγεια παροχή υπηρεσιών οπτικοακουστικών μέσων
          στη ζώνη των 470-694 MHz. Αυτό συμβιβάζεται με το άρθρο 7 της απόφασης
          243/2012/ΕΕ που απαιτεί από τα κράτη μέλη, σε συνεργασία με την Επιτροπή, να
          στοχεύσουν στη διασφάλιση επαρκούς ραδιοφάσματος για τη δορυφορική και επίγεια
          παροχή καινοτόμων υπηρεσιών οπτικοακουστικών μέσων στους πολίτες της Ένωσης,
          λαμβανομένου επίσης υπόψη του γεγονότος ότι, επί του παρόντος, το ήμισυ των
          ευρωπαϊκών νοικοκυριών λαμβάνουν ραδιοτηλεοπτικές εκπομπές μέσω επίγειων
          υπηρεσιών και ότι οι ραδιοτηλεοπτικές εκπομπές στην Ευρώπη επί του παρόντος
          βασίζονται σε πολύ μεγάλο βαθμό στη ζώνη των 470-694 MHz.
   (13)   Η ημερήσια διάταξη για την προσεχή διάσκεψη του 2019 θα εγκριθεί στην ΠΔΡ-15,
          υπό το σημείο 10 της ημερήσιας διάταξης. Ειδικότερα, μετά από τις αποφάσεις που θα
          ληφθούν στο σημείο 1.1 της ημερήσιας διάταξης της ΠΔΡ-15 σχετικά με τις
          υποψήφιες ζώνες διεθνών κινητών τηλεπικοινωνιών (ΔΚΤ/IMT), εκδηλώνεται
          παγκόσμιο ενδιαφέρον να καθοριστεί το φάσμα υψηλότερων συχνοτήτων, άνω των 6
          GHz, που θα προορίζεται για την πέμπτη γενιά διεθνών κινητών τηλεπικοινωνιών. Οι
          προπαρασκευαστικές εργασίες στο πλαίσιο της διαδικασίας της ΔΕΤ πρέπει να
          ευθυγραμμιστούν με τις εργασίες που εκτελούνται παράλληλα εντός της ΕΕ.
   (14)   Το ψήφισμα 654 που εγκρίθηκε στο πλαίσιο της ΠΔΡ-12 σε συνδυασμό με το σημείο
          1.18 της ημερήσιας διάταξης της ΠΔΡ-15 προβλέπει τη διενέργεια μελετών όσον
          αφορά την κατανομή της ζώνης των 77,5-78 GHz σε ραντάρ αυτοκινήτων μικρής
          εμβέλειας. Με την απόφαση 2004/545/ΕΚ της Επιτροπής εναρμονίζεται η ζώνη των
          77-81 GHz για ραντάρ αυτοκινήτων μικρής εμβέλειας.
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                            Άρθρο 1
   Τα κράτη μέλη, τα οποία ενεργούν από κοινού προς το συμφέρον της Ένωσης, πρέπει να
   συμμετάσχουν στις διαπραγματεύσεις στην παγκόσμια διάσκεψη ραδιοεπικοινωνιών του
   2015 της Διεθνούς Ένωσης Τηλεπικοινωνιών με σκοπό την αναθεώρηση των κανονισμών
   ραδιοεπικοινωνιών.
   Οι θέσεις που πρέπει να ληφθούν, εξ ονόματος της Ένωσης, στις διαπραγματεύσεις και κατά
   την έγκριση των τροποποιήσεων των κανονισμών ραδιοεπικοινωνιών παρατίθενται στο
   παράρτημα της παρούσας απόφασης.
   Σε περίπτωση υποβολής στη διάσκεψη νέων προτάσεων σχετικά με αντικείμενο του
   παραρτήματος για το οποίο δεν έχει ληφθεί ακόμη θέση της Ένωσης, η θέση της Ένωσης
   καθορίζεται με επιτόπιο συντονισμό πριν από τη σύγκλιση διάσκεψης για την έγκριση
   αναθεωρήσεων των κανονισμών ραδιοεπικοινωνιών. Σε αυτές τις περιπτώσεις, η θέση της
   Ένωσης πρέπει να συνάδει με τις αρχές που καθορίζονται στο παράρτημα της παρούσας
   απόφασης.
                                            Άρθρο 2
   Οι αναθεωρήσεις των κανονισμών ραδιοεπικοινωνιών δημοσιεύονται στην Επίσημη
   Εφημερίδα της Ευρωπαϊκής Ένωσης.
EL                                            10                                             EL
 ---pagebreak---                                             Άρθρο
   Η παρούσα απόφαση αρχίζει να ισχύει στις .
   Βρυξέλλες,
                                            Για το Συμβούλιο
                                            Ο Πρόεδρος
EL                                            11             EL


Avis juridique important

|

52004PC0400

Πρόταση απόφασης του Συμβουλίου που επιτρέπει στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 11 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών  /* COM/2004/0400 Τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που επιτρέπει στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 11 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Δυνάμει του άρθρου 27 της έκτης οδηγίας του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας : ομοιόμορφη φορολογική βάση [1], το Συμβούλιο, ενεργώντας ομόφωνα μετά από πρόταση της Επιτροπής, μπορεί να επιτρέψει σε οποιοδήποτε κράτος μέλος να θεσπίσει ειδικά μέτρα παρέκκλισης από τις διατάξεις της οδηγίας, για να απλουστευθεί η διαδικασία είσπραξης του φόρου ή να αποφευχθούν ορισμένες απάτες ή φοροδιαφυγές.[1]  ΕΕ L 145, 13.6.1977, σ. 1. Οδηγία που τροποποιήθηκε τελευταία από την οδηγία 2004/15/EΚ (ΕΕ L 52, 21.2.2004, σ. 61).2. Με μία επιστολή που απεστάλη στην Επιτροπή και καταχωρήθηκε από τη Γενική Γραμματεία της Επιτροπής στις 13 Φεβρουαρίου 2004, η κυβέρνηση του Ηνωμένου Βασιλείου ζήτησε άδεια για να εισαγάγει ένα μέτρο παρέκκλισης από το άρθρο 11 τίτλος A παράγραφος 1 στοιχείο α) της οδηγίας 77/388/EΟΚ. Η Επιτροπή ενημέρωσε τα άλλα κράτη μέλη σχετικά με την αίτηση του ΗΒ με την επιστολή της 15ης Μαρτίου 2004.3. Η Επιτροπή έλαβε αυτή την αίτηση πριν από τη θέση σε ισχύ των τροποποιήσεων του άρθρου 27 της έκτης οδηγίας του Συμβουλίου 2004/7/EΚ. Ωστόσο, λόγω έλλειψης μεταβατικών κανόνων, η αίτηση πρέπει να διεκπεραιωθεί σύμφωνα με τους σημερινούς και όχι με τους προηγούμενους κανόνες.4. Το άρθρο 11 τίτλος A παράγραφος 1 στοιχείο α) της οδηγίας 77/388/EΟΚ προβλέπει ότι η βάση επιβολής του φόρου είναι για τις παραδόσεις «οτιδήποτε αποτελεί την αντιπαροχή την οποία έλαβε ή πρόκειται να λάβει ο προμηθευτής από τον αγοραστή ..... ». Η διάταξη αυτή επαρκεί κατά κανόνα όταν η παράδοση αγαθών ή η παροχή υπηρεσιών έχει πραγματικό εμπορικό σκοπό και δεν υπάρχει μεταξύ του προμηθευτή/παρόχου και του αγοραστή/λήπτη κανένας δεσμός που θα μπορούσε να επηρεάσει την αξία της παράδοσης. Ωστόσο, όταν τα μέρη της πράξης συνδέονται, υπάρχει απόδειξη ότι ορισμένες παραδόσεις πραγματοποιούνται κάτω από την αξία της αγοράς. Το ΗΒ επωφελείται ήδη από μία παρέκκλιση του άρθρου 11 για να αντιμετωπίσει τέτοιες υποτιμημένες παραδόσεις αγαθών ή υπηρεσιών που πραγματοποιούνται για πρόσωπα με τα οποία συνδέονται οι προμηθευτές ή οι πάροχοι, και οι οποίες μπορούν να οδηγήσουν σε απώλεια φορολογικών εσόδων όταν ο λήπτης είναι εξ ολοκλήρου ή εν μέρει απαλλαγμένος από το φόρο [2]. Δυνάμει αυτής της παρέκκλισης, οι αρχές του ΗΒ μπορούν να υπολογίσουν τον οφειλόμενο φόρο βάση της συνήθους αξίας αυτών των πράξεων στην αγορά. Αν και το σύστημα φοροδιαφυγής που αποτελεί αντικείμενο της αίτησης παρέκκλισης είναι ανάλογα προς αυτά που καλύπτονται από την υφιστάμενη παρέκκλιση, το πεδίο εφαρμογής της αρχικής παρέκκλισης δεν είναι αρκούντως ευρύ ώστε να το καλύψει.[2]  ΕΕ L 132, 21.5.1987, σ. 22.5. Το ΗΒ υπέβαλε τώρα αίτηση για να επωφεληθεί από μια συμπληρωματική παρέκκλιση, πολύ συγκεκριμένη, ώστε να είναι σε θέση να καταπολεμήσει αυτή τη φοροδιαφυγή που συνδέεται με παροχές υπηρεσιών που πραγματοποιούνται μεταξύ ενός εργοδότη και ενός υπαλλήλου στον τομέα του εμπορίου αυτοκινήτων. Το άρθρο 6 παράγραφος 2 της ισχύουσας κοινοτικής νομοθεσίας εξομοιώνει προς παροχή υπηρεσιών εξ επαχθούς αιτίας τη χρησιμοποίηση ενός αγαθού που ανήκει στην επιχείρηση για τις προσωπικές ανάγκες του προσωπικού της, όταν το αγαθό αυτό δημιουργία δικαίωμα για μείωση του φόρου προστιθέμενης αξίας. Η αξία αυτής της παροχής υπηρεσιών καθορίζεται σύμφωνα με το άρθρο 11 τίτλος A παράγραφος 1 στοιχείο γ), το οποίο προβλέπει ότι η βάση φορολόγησης αυτού του είδους πράξης αποτελείται από το πλήρες ποσό των δαπανών που αναλήφθηκαν από τον υποκείμενο στο φόρο για την εκτέλεση της παροχής υπηρεσιών. Ωστόσο, στις περιπτώσεις που αντιμετώπισε το ΗΒ, η διάταξη αυτή παρακάμπτεται από τους εργοδότες οι οποίοι αμείβονται για την παρεχόμενη υπηρεσία. Αποτέλεσμα είναι ότι η αξία της πράξης καθορίζεται σύμφωνα με το άρθρο 11 τίτλος A παράγραφος 1 στοιχείο α). Ως εκ τούτου, ο φόρος δεν επιβάλλεται παρά επί του ποσού που πράγματι πληρώθηκε από τον υπάλληλο, το ύψος του οποίου οφείλεται σαφώς στην ύπαρξη ενός δεσμού μεταξύ του τελευταίου και του εργοδότη του.6. Οι καταχρήσεις που διαπιστώθηκαν στο ΗΒ αφορούν προς το παρόν μόνο τον τομέα της βιομηχανίας αυτοκινήτων. Οι επιχειρήσεις έχουν το δικαίωμα να ανακτούν το φόρο γι αυτοκίνητα τα οποία αποτελούν μέρος του αποθέματος της επιχείρησής τους, είτε πρόκειται για κατασκευαστές είτε για μεταπωλητές. Το πιο κοινό παράδειγμα σε αυτό τον τομέα είναι το αυτοκίνητο επίδειξης. Τα αυτοκίνητα επίδειξης τίθεται συχνά στη διάθεση των υπαλλήλων εκτός των ωρών εργασίας. Βάσει των ισχυόντων κανόνων, δεδομένου ότι τα αυτοκίνητα αυτά δημιουργούν δικαίωμα για μείωση, η δωρεάν διάθεσή τους θα φορολογούνταν βάσει των συνολικών δαπανών που αναλήφθηκαν από τον υποκείμενο στο φόρο για την εκτέλεση αυτής της παροχής υπηρεσιών. Εντούτοις, επειδή ο υπάλληλος πληρώνει ένα ποσό για τη χρησιμοποίηση του αυτοκινήτου, αυτή η διάταξη εκτίμησης της βάσης φορολόγησης αναστέλλεται και εφαρμόζεται ο συνήθης κανόνας που προβλέπεται στο άρθρο 11 τίτλος A παράγραφος 1 στοιχείο α). Κατά συνέπεια, το ΦΠΑ εξοφλείται βάσει του ποσού που πράγματι πληρώθηκε από τον χρήστη του αυτοκινήτου. Δεδομένου ότι ο υπάλληλος και ο εργοδότης συνδέονται μεταξύ τους, το ποσό που απαιτείται για τη χρήση του αυτοκινήτου μπορεί να καθοριστεί σε επίπεδο που είναι τεχνητά χαμηλό. Η πρακτική αυτή επιτρέπει στον εργοδότη να αντλεί ένα σημαντικό όφελος από τον υπάλληλο.7. Αυτό το σύστημα φοροδιαφυγής ενθαρρύνθηκε πολύ στο ΗΒ. Λαμβανομένων υπόψη της σημασίας της εμπορικής αξίας των αυτοκινήτων και του όγκου των αυτοκινήτων που τίθενται στη διάθεση των υπαλλήλων, η κυβέρνηση του ΗΒ υπολόγισε ότι, εκτός από τα ποσά που έχουν ήδη απολεσθεί, θα μπορούσε να προκύψει σημαντική απώλεια των φορολογικών εσόδων αν το σύστημα χρησιμοποιούταν σε μεγαλύτερη κλίμακα. Το ΗΒ, πιστεύοντας ότι οι καταχρήσεις περιορίζονται σε ένα ιδιαίτερο τομέα δραστηριοτήτων, υπέβαλε αίτηση παρέκκλισης για την αντιμετώπιση του συγκεκριμένου συστήματος και όχι γενικότερης παρέκκλισης. Μια στοχοθετημένη παρέκκλιση σημαίνει επίσης ότι τα διορθωτικά μέτρα είναι ανάλογα προς το προς επίλυση πρόβλημα.8. Αυτό το σύστημα φοροδιαφυγής περιορίζεται μόνο στον τομέα του εμπορίου αυτοκινήτων, διότι, κατά κανόνα, το ΦΠΑ για τα αυτοκίνητα που αγοράζονται από επιχειρήσεις στο ΗΒ δεν είναι ανακτήσιμο όταν τα αυτοκίνητα αυτά χρησιμοποιούνται για ιδιωτικούς σκοπούς. Το εμπόδιο αυτό δεν επιτρέπει να φορολογείται έμμεσα η ιδιωτική χρήση και, ως εκ τούτου, να λαμβάνεται υπόψη η χρήση που γίνεται από ιδιώτες. Από τον κανόνα αυτό εξαιρούνται οι επιχειρήσεις στον τομέα του εμπορίου αυτοκινήτων, των οποίων τα αυτοκίνητα αποτελούν μέρος του αποθέματος της επιχείρησης, και οι οποίες μπορούν να ανακτήσουν το ΦΠΑ. Ως εκ τούτου, οποιαδήποτε ιδιωτική χρήση αυτών των αυτοκινήτων πρέπει να υποβάλλεται σε φορολόγηση.9. Λαμβάνοντας υπόψη τα ανωτέρω, η Επιτροπή θεωρεί ότι πρέπει να εγκριθεί η παρέκκλιση που ζητείται από την κυβέρνηση του ΗΒ.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που επιτρέπει στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 11 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,την οδηγία του Συμβουλίου 77/388/EΟΚ της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας : ομοιόμορφη φορολογική βάση [3] και ιδίως το άρθρο 27,[3]  ΕΕ L 145, 13.6.1977, σ. 1. Οδηγία που τροποποιήθηκε τελευταία από την οδηγία 2004/15/EΚ (ΕΕ L 52, 21.2.2004, σ. 61).την πρόταση της Επιτροπής [4],[4]  ΕΕ [...] C [...], σ. [...].Εκτιμώντας τα εξής:(1) Με την επιστολή που καταχωρήθηκε από τη Γενική Γραμματεία της Επιτροπής στις 13 Φεβρουαρίου 2004, το Ηνωμένο Βασίλειο ζήτησε άδεια για να εισαγάγει ειδικό μέτρο παρέκκλισης από το άρθρο 11 τίτλος A παράγραφος 1 στοιχείο α) της οδηγίας 77/388/EΟΚ.(2) Σκοπός της παρέκκλισης είναι να καταπολεμηθεί η φοροδιαφυγή, όσον αφορά το φόρο προστιθεμένης αξίας (ΦΠΑ), που προκύπτει από την υποτίμηση ορισμένων παροχών υπηρεσιών. Η παρέκκλιση αυτή έχει σχεδιαστεί ειδικά για να αποτρέπει την παράκαμψη του άρθρου 6 παράγραφος 2 της οδηγίας 77/388/EΟΚ μέσω μια πρακτικής που συνίσταται, στον τομέα του εμπορίου αυτοκινήτων, στο να επιτρέπεται στους υπαλλήλους να χρησιμοποιούν αυτοκίνητα για ιδιωτικούς σκοπούς έναντι πληρωμής ενός συμβολικού ποσού. Εφόσον το ποσό αυτό εξομοιώνεται με την αντιπαροχή μιας παροχής υπηρεσιών, το ΦΠΑ υπολογίζεται επί της βάσης του ποσού που πράγματι πληρώθηκε από τον υπάλληλο, σύμφωνα με το άρθρο 11 τίτλος A παράγραφος 1 στοιχείο α) της οδηγίας 77/388/ΕΟΚ. Ωστόσο, λόγω της σχέσης εργοδότη-υπαλλήλου που υπάρχει μεταξύ των μερών, το ποσό που πράγματι πληρώθηκε είναι τεχνητά χαμηλό, το οποίο έχει ως αποτέλεσμα αισθητά χαμηλότερα έσοδα του ΦΠΑ.(3) Το Ηνωμένο Βασίλειο επωφελείται ήδη από μια παρέκκλιση από το άρθρο 11 [5] που αποσκοπεί στην καταπολέμηση του προβλήματος των υποτιμημένων παραδόσεων αγαθών και παροχών υπηρεσιών μεταξύ συνδεομένων προσώπων και των οποίων οι λήπτες είναι πρόσωπα πλήρως ή εν μέρει απαλλαγμένα από το φόρο. Εφόσον, κατά τη στιγμή που χορηγήθηκε η παρέκκλιση, οι υπάλληλοι δεν περιλαμβάνονταν στον ορισμό των «συνδεομένων προσώπων» και εφόσον ένας υπάλληλος δεν είναι ένα υποκείμενο σε φόρους πρόσωπο το οποίο είναι πλήρως ή εν μέρει απαλλαγμένο, απαιτείται μία συμπληρωματική και πιο ειδική παρέκκλιση.[5]  ΕΕ L 132, 21.5.1987, σ. 22.(4) Το ειδικό μέτρο πρέπει να εφαρμόζεται μόνο στις περιπτώσεις όπου η διοίκηση είναι σε θέση να διαπιστώσει ότι η ύπαρξη μιας σχέσης εργοδότη-υπαλλήλου μεταξύ των σχετικών μερών είχε επίπτωση στη βάση επιβολής του φόρου που καθορίζεται σύμφωνα με το άρθρο 11 τίτλος A παράγραφος 1 στοιχείο α). Εν πάση περιπτώσει, η διαπίστωση αυτή πρέπει να βασίζεται σε αποδεδειγμένα γεγονότα και όχι σε εικασίες.(5) Δεδομένου του φάσματος της παρέκκλισης, το ειδικό μέτρο είναι ανάλογο προς τον επιδιωκόμενο σκοπό.(6) Η παρέκκλιση δεν έχει αρνητικές επιπτώσεις στους ιδίους πόρους της Κοινότητας που προέρχονται από τον φόρο προστιθεμένης αξίας.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση των διατάξεων του άρθρου 11(A)(1)(α) της οδηγίας 77/388/EΟΚ, στην περίπτωση παροχής υπηρεσιών που αφορά τη χρησιμοποίηση ενός αυτοκινήτου και εφόσον ο προμηθευτής και ο λήπτης των υπηρεσιών είναι συνδεόμενα πρόσωπα στον τομέα του εμπορίου αυτοκινήτων, επιτρέπεται στο Ηνωμένο Βασίλειο, μέχρι τις 31 Δεκεμβρίου 2008, να θεωρεί τη συνήθη αξία αυτής της παροχής υπηρεσιών ως βάση της επιβολής φόρου.Άρθρο 2Το άρθρο 1 εφαρμόζεται μόνον εφόσον πληρούνται οι ακόλουθοι όροι :(α) ο πάροχος υπηρεσιών έχει το δικαίωμα να αφαιρεί, εξ ολοκλήρου ή εν μέρει, τον φόρο προστιθεμένης αξίας που εφαρμόζεται στο αυτοκίνητο.(β) ο λήπτης της παροχής δεν είναι ένα πλήρως φορολογήσιμο πρόσωπο και συνδέεται με τον πάροχο με σχέση εργοδότη-υπαλλήλου η οποία προσδιορίζεται στην εθνική νομοθεσία.(γ) είναι δυνατό να συναχθεί ευλόγως από τις περιστάσεις της υπό εξέταση περίπτωσης ότι η ύπαρξη της σχέσης εργοδότη-υπαλλήλου που αναφέρεται στο στοιχείο (β) είχε αρνητική επίπτωση στη βάση επιβολής του φόρου που καθορίζεται σύμφωνα με το άρθρο 11 τίτλος A παράγραφος 1 στοιχείο α) της οδηγίας 77/388/EΟΚ.Άρθρο 3Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βορείου Ιρλανδίας.Βρυξέλλες, [...]Για το ΣυμβούλιοΟ Πρόεδρος